|  |  |  |  |  |  |
| --- | --- | --- | --- | --- | --- |
|  | | **МИНИСТЕРСТВО НА ОКОЛНАТА СРЕДА И ВОДИТЕ**  **Главна дирекция „Оперативна програма „Околна среда“ – Управляващ орган на Програма „Околна среда“ 2021-2027 г. (ПОС 2021-2027 г.)**  **Справка за получените предложения и възражения на заинтересованите лица по процедура чрез подбор на проектни предложения № BG16FFPR002-3.011 „Изпълнение на мярка 70 от Националната рамка за приоритетни действия за НАТУРА 2000“ от управляващия орган на Програма „Околна среда“ 2021-2027 г.** | | |  |
| **№** | **Данни на подателя**  **Име/Наименование** | **Дата на получаване** | **Предложение/Възражение** | **Мотиви УО на ПОС 2021-2027 г. за неприетите предложения/възражения** | |
| 1. | office@slrb.org | 31.10.2024 г. | По т.13 от УСЛОВИЯ ЗА КАНДИДАТСТВАНЕ  Предложеният текст  13. Дейности, допустими за финансиране, изречение второ  При стартиране изпълнението на дейности по процедурата преди сключване на АДБФП/издаване на заповед за предоставяне на БФП (ЗБФП) бенефициентите следва да изпълняват мерките за видимост, прозрачност и комуникация, заложени в Дял IV, глава III „Видимост, прозрачност и комуникация“ на Регламент (ЕС) 2021/1060.  Да бъде редактиран по следния начин:  13. Дейности, допустими за финансиране, изречение второ  При изпълнението на дейностите по процедурата бенефициентите следва да изпълняват мерките за видимост, прозрачност и комуникация, заложени в Дял IV, глава III „Видимост, прозрачност и комуникация“ на Регламент (ЕС) 2021/1060.  Мотиви:  Мерките за видимост, прозрачност и комуникация, заложени в Дял IV, глава III „Видимост, прозрачност и комуникация“ на Регламент (ЕС) 2021/1060 предвиждат отговорности на бенефициентите, а не на кандидатите по процедурата. Едва след сключване на АДБФП/издаване на заповед за предоставяне на БФП (ЗБФП) кандидатът по процедурата се определя като бенефициент и поема съответните отговорности и задължения по изпълняване на мерките за видимост, прозрачност и комуникация. | Приема се по принцип.  Цитираният текст има за предназначение да обърне внимание на кандидатите, че същите следва да изпълняват мерките за видимост, прозрачност и комуникация съгласно изискванията на Регламент (ЕС) 2021/1060, и по отношение на дейности, чието изпълнение вече е започнало на етапа на кандидатстване и преди одобрението на съответното проектно предложение. По този начин кандидатите са уведомени и какво следва да бъде съобразено, когато пристъпват към планирането на мерките за видимост, прозрачност и комуникация.  След одобрението на проекта, с подписването на АДБФП/издаването на ЗБФП, по силата на чл. 22 от условията за изпълнение, бенефициентът ще поеме задължение да изпълнява мерките за видимост, прозрачност и комуникация съгласно изискванията на Регламент (ЕС) 2021/1060. | |
|  |  |  | По т.13.4 от УСЛОВИЯ ЗА КАНДИДАТСТВАНЕ  Предложеният текст в т.13.4, тире 11/единадесето/ да отпадне  13.4 Видове недопустими дейности  - дейности за подхранване на целевите видове птици с месо или СЖП, произведени в животновъдни обекти за отглеждане на диви животни, собственост на кандидата или партньора.  Мотиви:  Закупуването на СЖП е недопустимо по процедурата. Дейността по подхранване на целевите видове птици с месо или СЖП, независимо от къде са доставени нямат търговски и/или друг характер, генериращи печалба за кандидата и/или партньорите, нещо повече дейностите по подхранването трябва да се изпълняват при спазване принципите на ефективност и ефикасност, което означава и осигуряване на месо и СЖП от места, в непосредствена близост до площадките. | Не се приема.  При извършването на преценка относно икономическия характер на дадена дейност се взимат предвид както генерираните печалби, така и спестените разходи. Животновъдните обекти за отглеждане на диви животни следва да предадат получените в резултат от дейността им странични животински продукти за обезвреждане, съгласно предвиденото в Закона за ветеринарномедицинската дейност. В този смисъл, транспортирането на СЖП от животновъдния обект до площадката за подхранване на хищни птици, би могло да доведе до спестяване на разходи на собственика на животновъдния обект за тяхното обезвреждане, което да се счете за „икономическо предимство“ в контекста на неправомерна държавна помощ. | |
|  |  |  | По т. 14.2.2. от УСЛОВИЯ ЗА КАНДИДАТСТВАНЕ  14.2.2. Предвидени ограничения в размера/стойността на определени категории разходи  г) Непреките разходи са в ограниченията съгласно процента на единна ставка към допустимите преки разходи по проекта, определени по реда на т. 14.2 от настоящите условия за кандидатстване, както следва:  - за група със стойност на БФП под 400 000 лв. – 14%.  Да се прецизира по следния начин:  г) Непреките разходи са в ограниченията съгласно процента на единна ставка към допустимите преки разходи по проекта, определени по реда на т. 14.2 от настоящите условия за кандидатстване, както следва:  - за проектни предложения /проекти със стойност на БФП под 400 000 лв. – 14%.  Мотиви: Техническа грешка | Не се приема.  Текстът съответства на Методология за определяне на размерите на единна ставка за финансиране на дейности за организация и управление на проекти по ОПОС 2014 - 2020 г., съфинансирани от Европейските структурни фондове и Кохезионния фонд (<https://www.eufunds.bg/bg/opos/node/925>) в изпълнение на Националната методология, в която се реферира към „групи проекти“. | |
|  |  |  | По т. 14.4 от УСЛОВИЯ ЗА КАНДИДАТСТВАНЕ, тире 3,4 и 5  14.4. Недопустими разходи  По процедурата не са допустими следните разходи:  – разходи за подхранване с месо или СЖП, произведени в животновъдни обекти за отглеждане на диви животни, собственост на кандидата или партньора;  – разходи за събиране, транспортиране, съхранение и обезвреждане на умрели животни от животновъдни обекти, регистрирани по реда на чл. 137, ал. 1 от ЗВМД, на животни и/или на обекти по чл. 141 от ЗВМД ;  – разходи за събиране, транспортиране, съхранение и обезвреждане на умрели животни и на странични животински продукти, добити при клане на животни в регистрирани животновъдни обекти – лични стопанства ;  Предложение: да отпаднат  Мотиви:  Подхранването на целевите видове птици се осъществява с месо, СЖП, трупове на животни и дивеч, чието закупуване е недопустимо по процедурата, т.е. няма наличие на двойно финансиране. СЖП и/или трупове на умрели животни не се закупуват от обектите посочени в т.14.4., а се получават безвъзмездно. Дейността по подхранване няма търговски и/или друг характер, генериращи печалба за кандидата и/или партньорите. При положение, че СЖП за подхранване НЕ СЕ ЗАКУПУВАТ, то не трябва да има ограничения за обектите от които те ще сте доставят, още повече че тези ограничения са в противоречие с принципите на ефективност и ефикасност на разходите по процедурата. Всеки оператор на площадка за подхранване е длъжен да има Разрешително за ползване на СЖП на площадката, издадено на основание чл. 271 от Закона за ветеринарномедицинската дейност и подлежи на контрол от съответните ветеринарни органи и това е достатъчно ограничаващо условие, което да гарантира както безопасното функциониране на площадките и недопускане разпространение на болести, така и ограничаващо условие за обектите, от които се осигурява СЖП | Не се приема.  Мотиви относно неприемането на текста *„разходи за подхранване с месо или СЖП, произведени в животновъдни обекти за отглеждане на диви животни, собственост на кандидата или партньора;*“ са дадени по-горе в текста.  По отношение на другите две цитирани категории разходи, в проекта на насоки за кандидатстване, част условия за кандидатстване, в бележка под черта е направено уточнението, че същите са недопустими, когато се финансират с държавна помощ чрез Държавен фонд „Земеделие“ (при условията по чл. 275, ал. 4, във връзка с чл. 275, ал. 6 от ЗВМД) и когато се финансират за смета на бюджета на БАБХ (при условията по чл. 275, ал. 6 от ЗВМД). По този начин се избягва двойно финансиране на описаните категории разходи. | |
|  |  |  | По т. 21 от УСЛОВИЯ ЗА КАНДИДАТСТВАНЕ  Т.21. Ред за оценяване на проектните предложения  КРИТЕРИЙ ЗА ОЦЕНКА, IV. Финансов капацитет на кандидата  Текстът в т.4 „…..за минимум 20% от стойността на заявената БФП“  Да се коригира така  „…..за минимум 10% от стойността на заявената БФП“  Мотиви: Противоречие между текстовете на документа. | Не се приема.  Изискването за допустимост на кандидатите – юридически лица с нестопанска цел, е да представят доказателства за кумулативен размер на оборота на ЮЛНЦ от 10% от стойността на заявената безвъзмездна финансова помощ, съгласно посоченото в текста на условия за кандидатстване (раздели 11 и 24 от същите). При непредставяне на такива доказателства, кандидатът ще получи „Не“ на критерий 2 „*Кандидатът е допустим съгласно условията за кандидатстване и проектното предложение е подадено от лице, което го представлява, или от упълномощено/ оправомощено от него лице*.“ От оценката на административно съответствие и допустимостта (раздел 21 от условията за кандидатстване).  В случай че кандидатите - юридически лица с нестопанска цел представят доказателства за 20% и повече процента кумулативен размер на оборот от стойността на заявената безвъзмездна финансова помощ, на тях ще бъдат присъдени 5 точки по критерий IV. *Финансов капацитет на кандидат*а от Техническата и финансова оценка на проектните предложения (раздел 21 от условията за кандидатстване). При представяне на доказателства кумулативен размер на оборота от минимум 10%, но по-малко от 20% от стойността на заявената безвъзмездна финансова помощ, кандидатът – юридическо лице с нестопанска цел, ще получи по посочения критерий 1 точка.  В допълнение, обръщаме внимание, че критериите за оценка са одобрени от Комитета за наблюдение на програмата и на настоящия етап не подлежат на ревизия. | |
|  |  |  | По т. 25 от УСЛОВИЯ ЗА КАНДИДАТСТВАНЕ  25. Краен срок за подаване на проектните предложения:  07.01.2025 г.  Да се промени така:  25. Краен срок за подаване на проектните предложения:  07.02.2025 г.  Мотиви:  Реалистично за осъществяване на всички предварителни дейности, допустими по процедурата са необходими два пълни месеци. Предвид това, че през месец декември има поредица от празнични и почивни дни, а спомагателните дейности обхващат освен изготвяне на проектното предложение, така и документацията по екологичното законодателство, то определянето на 7 февруари 2025 г. като краен срок за подаване на проектните предложения е наложително. | Приема се.  Предвиден е срок за кандидатстване от три месеца, като датата 07.01.2025 г. ще бъде коригирана спрямо датата на обявяване на процедурата. | |
|  |  |  | Следните линкове водят към сайтове с грешки:  http://ec.europa.eu/competition/elojade/isef/index.cfm?clear=1&policy\_area\_id=3  https://food.bfsa.bg/odbh-user/r3/index.xhtm  https://bfsa.egov.bg/wps/portal/bfsa-web/registers/reg%20transport%20szp  Ръководство за потребителя за модул „Е-кандидатстване”  ПРЕДЛАГАМЕ В ДОКУМЕНТА УСЛОВИЯ ЗА КАНДИДАТСТВАНЕ  ДА БЪДАТ ПОСОЧЕНИ СЛЕДНИТЕ РАБОТЕЩИ КЪМ МОМЕНТА ЛИКОВЕ:  Регистърът на операторите, обектите и предприятията, боравещи със СЖП и производни продукти е достъпен на следния линк -  https://iisr.egov.bg/BABHRegsExt/pagesPublic/registers/register44.xhtml?locale=bg  Регистърът на транспортните средства за превоз на СЖП и производни продукти е публикуван на следния линк –  https://iisr.egov.bg/BABHRegsExt/pagesPublic/registers/register43.xhtml?locale=bg | Приема се. Извършена е поправка като са посочени съответните линкове, а именно:  <https://competition-cases.ec.europa.eu/search>  <https://iisr.egov.bg/BABHRegsExt/pagesPublic/registers/register44.xhtml?locale=bg>  <https://iisr.egov.bg/BABHRegsExt/pagesPublic/registers/register43.xhtml?locale=bg> | |

